cyanic-selkie/wikianc huggingface dataset:
Uno von Schrowe
Henkilöhistoria
Von Schrowe osallistui aatelissäädyssä valtiopäiville 1882.
Kirjallinen tuotanto
Von Schrowe julkaisi runoja sanoma- ja aikakauslehdissä ja suomensi saksalaisia runoja. Häneltä ilmestyi postuumina WSOY:n julkaisemana runokirja Runoja vuonna 1913. Kokoelmassa on noin 80 alkuperäistä ja suomennettua runoa. Von Schrowe oli ensimmäinen itähämäläinen kotiseutuaiheita käsitellyt runoilija, tunnetuimpia hänen runoistaan lienevät Oi terve, Magyar, Pieni mierolainen sekä balladi Morsian.
Formula 2 Monacon Grand Prix 2019
Formula 2 Monacon Grand Prix 2019 oli Formula 2 -kauden 2019 neljäs osakilpailu, joka ajettiin 24.–25. toukokuuta Monacon katuradalla Monacossa.
Isabel Martínez de Perón
María Estela Martínez de Perón (tunnetaan yleensä nimillä Isabel tai Isabelita, s. 4. helmikuuta 1931 La Rioja, Argentiina) on argentiinalainen poliitikko, joka toimi Argentiinan presidenttinä 1. heinäkuuta 1974 – 24. maaliskuuta 1976. Hän oli maailman ensimmäinen naispresidentti. Ennen presidenttikauttaan hän oli presidentti Juan Perónin varapresidentti ja tämän kolmas puoliso,
María Estela Martínez Cartas tapasi tulevan puolisonsa tämän ollessa maanpaossa Panamassa. Hän työskenteli tuolloin kabareetanssijana. 35 vuotta vanhempi Juan Perón, joka oli jäänyt leskeksi toisesta vaimostaan, Eva Perónista, ihastui häneen. Perón otti Isabelin mukaansa Espanjaan vuonna 1960. Jyrkän katolinen maa ei voinut hyväksyä Perónin asumista nuoren naisen kanssa, joten marraskuussa 1961 entinen presidentti meni naimisiin kolmannen kerran.
Perón otti jälleen roolin Argentiinan politiikassa, mutta koska häneltä oli kielletty maahan saapuminen vuoden 1955 vallankaappauksen jälkeen, hän lähetti nuoren vaimonsa Argentiinaan neuvottelemaan.
Vuonna 1973 Perón suostuteltiin palaamaan Argentiinaan ja ryhtymään jälkeen presidentiksi. Hän suostui ja otti kyseenalaisessa siirrossaan varapresidenttiehdokkaakseen vaimonsa. Syyskuussa Perón-Perón-lista sai vaaleissa yli 60 prosenttia äänistä. Isabel Perónilla ei ollut juurikaan kokemusta tai halua politiikkaan. Juan Perón sairastui vakavasti ja kuoli 1. heinäkuuta 1974 oltuaan alle vuoden virassaan. Isabel Perón otti presidentin viran hoidettavakseen 29. kesäkuuta 1974, ja näin hänestä tuli maailman ensimmäinen naispresidentti. Ensimmäinen demokraattisilla vaaleilla valittu naispresidentti oli Vigdís Finnbogadóttir vuonna 1980.
Isabel Perónin sijaan valtaa käytti José López Rega eli "el Brujo" ("velho"), okkultistifilosofi ja ennustaja, joka oli Isabelin ystävä, ja jonka Juan Perón oli nimittänyt yksityissihteerikseen vaimonsa painostuksesta. Maassa oli laajoja lakkoja ja poliittista terrorismia. Tilanne kauhistutti armeijaa, joka päätti, ettei "heikkotahtoinen ja kokematon" nainen voinut toimia presidenttinä. 24. maaliskuuta 1976 Isabel Perón kaapattiin, ja armeija otti vallan verettömässä vallankaappauksessa. Hänet pidettiin viisi vuotta kotiarestissa, jonka jälkeen hänet lähetettiin maanpakoon Espanjaan 1981.
Isabel Perónista annettiin tammikuussa 2007 kansainvälinen pidätysmääräys. Hän käski armeijaa hankkiutumaan eroon opiskelija-aktivisti Héctor Aldo Fagetti Gallegosta, jonka turvallisuuspalvelu pidätti ja jota ei 10. maaliskuuta 1976 jälkeen ole nähty. Perón pidätettiin kotonaan lähellä Madridia Espanjassa 12. tammikuuta 2007, mutta hänet päästettiin vapaaksi takuita vastaan ja määrättiin kotiarestiin. Muutamia päiviä myöhemmin hänestä tehtiin toinen pidätysmääräys. Hänellä epäillään olleen presidenttikautenaan yhteyksiä pelättyyn äärioikeistolaiseen kuolemanpartioon Alianza Anticomunista Argentinaan (AAA), jonka epäillään siepanneen tai murhanneen jopa 2 000 ihmistä. AAA toimi aktiivisimmin Perónin hallintokauden aikana 1974–1976.
Jyväskylän satama
thumb|Näkymä Jyväskylän satamasta. Taustalla [[Kuokkala (Jyväskylä)|Kuokkalan kaupunginosa.]] Jyväskylän satama on Jyväsjärven rannalla Jyväskylän Lutakossa sijaitseva satama. Satama on Päijänteen pohjoisin matkustajasatama. Maantäytön osalta satama on rakennettu 1970-luvun lopulla. Sataman alueella sijaitsee Satamapaviljonki, joka on rakennus- ja kulttuurihistoriallisesti suojeltu rakennus. Sataman kautta kulkee noin 40 000 matkustajaa vuodessa.
Yksi sataman matkustaja-aluksista on M/S Rhea.
Yhdistetyn maailmancup 2021–2022
Yhdistetyn maailmancup 2021–2022 alkoi 26. marraskuuta 2021 Kuusamon Rukalla ja päättyi 13. maaliskuuta 2022 Saksan Schonachissa.
Maiden välinen cup
Tilanne 20/22 osakilpailun jälkeen.
Paras mäkihyppääjä
Tilanne 15/20 osakilpailun jälkeen.
Paras hiihtäjä
Tilanne 15/20 osakilpailun jälkeen.
Platonismi
Platonismi on antiikin merkittävimmän filosofin, Platonin, ajatuksiin perustuva filosofinen koulukunta. Platonismi eli alun perin Platonin perustamassa Akatemiassa Ateenassa. Myöhempää platonismia voidaan eri muodoissaan pitää Platonin alkuperäisen filosofian erilaisina tulkintayrityksinä, joissa on ollut erilaisia korostuksia.
Platonismi jaetaan tyypillisesti kolmeen jaksoon: varhaiseen platonismiin, keskiplatonismiin ja uusplatonismiin.
Johdanto
Platonismin ontologisena perusajatuksena on se, että todellisuus on vain heijastuma korkeammasta todellisuudesta. Toisella tavalla ilmaistuna se perustuu ajatukseen, että universaalit (mikä tahansa, joka voidaan johtaa partikulaareista eli yksilöolioista) ovat olemassa partikulaareihin nähden itsenäisesti.
thumb|180px|[[Platon.]]
Näin joku tietty yksittäinen puu, josta puuttuu oksa tai pari, joka on ehkä elävä tai mahdollisesti kuollut, ja jonka runkoon on kaiverrettu rakastavaisten nimikirjaimet, on eri asia kuin universaali ja ikuinen ’Puun’ idea. Idean käsitteen avulla jokainen pystyy yhdistämään epätäydelliset yksittäiset puut, ’Puun’ idean heijastumat, liittyviksi toisiinsa.
Platonilainen tiede koostui dialektisista ajatuskokeiluista. Vaikka Platonin ajattelun mukaan vain ikuisista ideoista voitiin saada todellista tietoa, tietoa voitiin kuitenkin lähestyä myös yleisten uskomusten kautta dialektisesti – ihmisillä oli asioista hyvin monenlaisia uskomuksia, mutta dialektiikan avulla voitiin löytää se, mikä niissä on aina samaa, eli muuttumaton ydin. Platonilaisessa dialektiikassa oli sekä synteettinen että analyyttinen puoli, joka ilmeni käsiteanalyysissä (dihairesis). Synteettinen dialektiikka etsi juuri käsitteiden yhteisiä nimittäjiä, niiden ikuista ja muuttumatonta ydintä. Analyyttinen dialektiikka taas pilkkoi käsitteitä osiin selvittääkseen mistä osista ne koostuvat.
Platonilaisuuteen ei kuulunut kokeellista tiedettä. Ideoita koskien esitettiin hypoteeseja, joita voitiin todentaa esimerkeillä. Tämä vastaa eräänlaista deduktiota, jossa ideat suodatettiin käytettävissä olevasta tiedosta.
Varhainen platonismi
Platonin kuoltua vuonna 348 eaa. Akatemian johtajuus siirtyi Platonin veljenpojalle Speusippokselle. Häntä seurasivat Ksenokrates, Polemon, Krantor ja Krates. Platonia seuranneessa Akatemiassa Vanha Akatemia noudatti pitkälti Platonin oppeja ilman suuria lisäyksiä tai muutoksia. Myöhempään platonismiin alkoi kuitenkin liittyä dogmaattisuutta, jota Platon ja erityisesti hänen esikuvansa Sokrates olisivat vierastaneet.
Myöhemmin, Keskimmäisen Akatemian aikana, syntyi skeptinen reaktio dogmaattisuutta vastaan. Suuntausta kutsutaan akateemiseksi skeptisismiksi. Seurauksena Akatemia palasi dialektisuuteen. Keskimmäisen Akatemian perusti Arkesilaos saaden vaikutteita muun muassa Pyrrhonin skeptisismistä. Arkesilaos käytti filosofiansa mallina myös Platonin varhaisten dialogien Sokratesta, ja halusi ”lopettaa ratkaisujen tekemisen” (epokhē peri pantōn). Skeptisismin aika jatkui seuranneen, Karneadeen perustaman niin kutsutun Uuden Akatemian aikana. Kuten Sokrates, myöskään Keskimmäisen ja Uuden Akatemian johtajat eivät kirjoittaneet mitään. Dogmaattisten oppilausumien sijaan he korostivat dialektiikkaa ja antoivat keskustelujen osallistujien käyttää omaa järkeään. Keskimmäisen ja Uuden Akatemian soveltaman skeptisyyden todellisesta luonteesta on keskusteltu paljon, mutta se vaikuttaa syntyneen vastareaktiona stoalaisuuden vahvalle dogmaattisuudelle.
Keskiplatonismi
thumb|180px|[[Filon Aleksandrialainen edusti keskiplatonismia.]]
Keskiplatonismilla viitataan Platonin opetuksiin liittyviin oppijärjestelmiin, jotka vaikuttivat noin vuosien 130 eaa., Antiokhos Askalonlaisen syntymän, ja 204 jaa., Plotinoksen, uusplatonismin perustajan syntymän, välillä. Keskiplatonismin voidaan katsoa monissa kysymyksissä ennakoineen uusplatonismia.
Koska Akatemia oli tuhottu vuonna 88 eaa., platonistinen oppi alkoi hajautua sekä maantieteellisesti että opillisesti. Monissa kysymyksissä platonismiin alkoi keskiplatonismin kaudella sekoittua vaikutteita toisaalta dogmaattisista aristotelismista ja stoalaisuudesta, toisaalta mystis-uskonnollisista pythagoralaisuudesta ja teosofiasta. Stoalaisten tavoin platonilaiset suhtautuivat negatiivisesti epikurolaisuuteen, mutta myös kyynikoihin.
Keskiplatonismi muodosti pohjan muun muassa Plutarkhoksen ja Ciceron filosofialle. Filon Aleksandrialainen, myöhempi keskiplatonisti, yhdisti stoalaista ja platonilaista filosofiaa juutalaisiin kirjoituksiin Septuagintan allegorisilla tulkinnoilla. Plutarkhos, Numenios ja Albinos (jota jotkut tutkijat pitävät samana henkilönä kuin Alkinoos) olivat keskiplatonilaisia, jotka omaksuivat Platonin Timaioksen kosmologian, sekä ajatukset Yhdestä ja Dyadista (kakseudesta), maailmansielusta, sielun eri osista, sekä Jumalan ja jumalien olemuksesta.
Uusplatonismi
thumb|180px|Uusplatonismin oppi-isä [[Plotinos.]]
Uusplatonismi syntyi 200-luvulla keskiplatonismista. Aikakaudelle oli ominaista yhden Totuuden etsiminen ja hahmottaminen. Siksi eri filosofisia ajatuksia pyrittiin harmonisoimaan. Voidaan sanoa, että uusplatonismiin ovat vaikuttaneet kaikki antiikin suuret filosofiset koulukunnat, erityisesti platonismi, aristotelismi ja stoalaisuus. Uusplatonismin alkuunpanijana voidaan pitää Ammonios Sakkasta, ja sen merkittävimpänä edustajana ja varsinaisena oppi-isänä Plotinosta.
Merkittäviä myöhempiä uusplatonikkoja olivat muun muassa Porfyrios, Proklos, Iamblikhos, Hypatia sekä Damaskios, joka oli uusplatonismin viimeinen opettaja Ateenassa. Käytännössä koko loppuvaiheen Platonin Akatemia oli uusplatoninen, ja uusplatonikot toimivat koulun johdossa sen viimeisinä vuosina. Uusplatonilaiset filosofit kirjoittivat lukuisia kommentaareja Platonin teoksiin.
Uusplatonismin voi katsoa edustavan platonismin luonnollista jatkumoa vanhasta platonismista ja keskiplatonismista, eikä radikaalisti syntynyttä uutta haaraa — jo keskiplatonismi sisälsi monia uusplatonismin varsinaisesti tunnetuksi tekemiä painotuksia.
Platonismi keskiajalla
Kristinuskon saavutettua merkittävän aseman monet kristityt saivat vaikutteita keski- ja uusplatonismista. Platonilaisiin kuuluvat muun muassa kirkkoisät Origenes ja Augustinus. Merkittävin ja vaikutusvaltaisin kristitty uusplatonikko oli 400-luvulla vaikuttanut kirjoittaja, joka tunnetaan nimellä Pseudo-Dionysios Areopagita. Hänen teoksensa ovat olleet merkittäviä sekä itäiselle että läntiselle kristinuskolle ja vaikuttivat laajalti ajatteluun keskiajalla. Johannes Scotus Eriugenan 800-luvun käännös eräästä hänen teoksestaan oli laajalti käytössä.
Keskiajan skolastiikassa pyrittiin yhdistämään antiikin Kreikan ajattelua kristinuskoon ja Raamattuun. Aluksi skolastikot yrittivät tulkita kristinuskoa platonismin valossa, mutta painopiste siirtyi myöhemmin aristotelismiin. Tämä näkyi myös keskiajan universaalikiistan kehityksessä, jossa käsiterealismista siirryttiin kohti konseptualismia. Platonin opetusten tulkitsemista vaikeutti se, ettei oppineilla ollut pääsyä Platonin teoksiin joitakin poikkeuksia, kuten Timaioksen osia, lukuun ottamatta. Platon tunnettiinkin enimmäkseen Aristoteleen välityksellä. Hänen kirjoituksensa eivät kuitenkaan antaneet Platonin opetuksista täysin oikeaa kuvaa.
thumb|[[Marsilio Ficino edusti renessanssiajan uusplatonismia.]]
Platonismi uudella ajalla
Renessanssin ajan Italiassa uusplatonismin herättivät henkiin muun muassa Marsilio Ficino, Medicit ja Sandro Botticelli. Vasta 1700- ja 1800-luvuilla Platonin ajattelua alettiin tulkita puhtaalta pöydältä Platonin omista dialogeista käsin ilman vuosisatojen aikana syntyneitä tulkintatraditioita. Muun muassa Thomas Taylor kirjoitti laajalti platonismista ja käänsi lähes koko Platonin tuotannon englanniksi.
Uusplatonismi on vaikuttanut myös joihinkin nykyisiin kristittyihin teologeihin.
Platoninen realismi/idealismi
Platonin filosofisen järjestelmän keskeisin osa oli hänen ideaoppinsa eli dualistinen ontologiansa. Platonin päämääränä oli määritellä, mitkä olivat niitä yleisiä käsitteitä, jotka ovat ajattelun kohteina silloin kun ihminen ajattelee. Hänelle oli selvää, etteivät ne voineet olla aistien kohteita, koska ne olivat jatkuvassa muutoksen tilassa. Tämän vuoksi niiden tuli olla ymmärryksen kautta käsitettyjä kohteita, jotka olivat muuttumattomia ja saattoivat toimia tieteen ja tiedon kohteina. Kukin tällainen asia oli eidos eli idea, yleiskäsite. Tästä seuraa, että oli olemassa eidos kaikille asioille, joita kutsutaan jollakin yleisellä nimellä. Näin universaali ei ollut vain hen, ”ykseys”, niin kuin elealaiset sanoivat, tai vain polla, ”moneus”, niin kuin Herakleitos sanoi, vaan hen kai polla, ”ykseys ja moneus”.
Platonin ontologiassa todellisuus jaettiin siis kahteen puoleen: ymmärrettävissä ja ajateltavissa olevaan ”ideoiden” todellisuuteen, ja aistittavissa olevaan todellisuuteen. Platon näki aistittavissa olevan todellisuuden ja kaikki siinä olevat asiat epätäydellisinä kopioina ymmärrettävissä olevan todellisuuden ideoista. Nämä ideat ovat muuttumattomia ja täydellisiä, ja ne ovat käsitettävissä ainoastaan järjellä ja ymmärryksellä, eli sillä mielen kyvyllä, joka ei sisällä aistien käyttöä tai mielikuvitusta.
Tämän perusteella vaikuttaa siltä, että Platon katsoi filosofian olevan eräänlaista todellisuuden riisumista, varmojen ja ikuisten asioiden, jotka ovat piilotettuja ja kiedottuja muuttuvaan ja maalliseen, etsimistä. Filosofian tehtävänä oli tämän muuttuvan ja maallisen hunnun riisuminen ja kohoaminen kohti kaikkein ylimmäistä ideaa joka sisältää myös kaikki muut alemmat ideat, ja jossa ei ole mitään sellaista jota aistit voisivat lähestyä. Yksittäiset ideat ovat vain olettamuksellisia käsitteitä, joille voidaan antaa todellinen pohja vain korkeampien oletusten kautta. Siksi myös kaikkien asioiden mitta on Jumala, ei yksittäinen ihminen, kuten Protagoras oli sanonut.
Aistimaailmassa havaitsemamme asiat muistuttavat vain heikosti niitä lopullisesti todellisia ideoita, jotka ovat olemassa ideoiden maailmassa. Näin ne ovat näin ikään kuin auringon luolan seinälle heijastamia varjokuvia, joista voidaan havaita vain ääriviivat, ja jotka vain edustavat luolan oviaukon ohi kulkevia muotoja (ideoita) eli todellisuutta luolan ulkopuolella.
Voimme kuvitella, että kaikki asiat kaikkeudessa ovat ikään kuin esitettynä yhdellä janalla, joka kuvaa niiden todellisuuden määrää: tämä jana on jaettu kerran keskeltä kahtia, ja sitten nämä kaksi osaa on uudestaan jaettu keskeltä kahtia. Ensimmäinen kahtiajako edustaa jakoa ideamaailman ja aistimaailman välillä. Vastaava jako tehdään syntyneille puoliskoille: aistimaailmaa edustava jana jaetaan osiin, jotka edustavat toisaalta ”todellisia asioita”, ja toisaalta varjoja ja heijastumia. Vastaavasti ideamaailmaa edustava jana jaetaan osiin, jotka edustavat toisaalta ensimmäisiä prinsiippejä ja kaikkein yleisimpiä ideoita, ja toisaalta niistä johdettuja, ”heijastuneita” ideoita.
Platon sovelsi ajatustaan myös politiikkaan. Tällaisesta filosofiasta johdettu hallintomuoto on sellainen, jossa perinnölliset yhteiskuntaluokat on tiukasti määrätty ja rajattu, kaikki taiteet on enimmäkseen tukahdutettu yleisen edun hyväksi, kaupungin ja yhteiskuntaluokkien koko on määritelty matemaattisilla kaavoilla, oikeus lisääntyä määräytyy arvonnalla, ja rotuhygienia toteutetaan salassa kansalta juonimalla tässä arvonnassa. On väitelty siitä, missä määrin tällainen hallintomalli on todellisuudessa yhteydessä filosofiaan, joka teoksessa muutoin esitetään.
Platonin esittämä näkemys voidaan löytää jo aiemmin myös Zarathustran ajattelussa: hän kutsuu näitä maailmoja nimellä Minu (ideamaailma) ja Giti (aistimaailma). Platonin tavoin myös Zarathustra esitteli ideaalivaltion, hän käytti siitä nimitystä Shahrivar (ideaalinen kaupunki). On epävarmaa, kumpi vaikutti kumpaan ja missä määrin. Vaikka Zarathustra eli kauan ennen Platonia, hänen kirjoituksiaan on usein muutettu jälkikäteen.
Torholan luola
pienoiskuva|Torholan luolan suuaukko luolasta kuvattuna. Torholan luola on Lohjan Karjalohjalla sijaitseva Suomen suurin kalkkikiviluola. Luola on 31 metriä pitkä ja 36 metriä leveä. Korkeuseroa on 14 metriä.
Luolan kohdalla ollut kalsiittinen kalkkikivi on syöpynyt pois veden vaikutuksesta ja jättänyt kestävämpään leptiittigneissiin nykyisen luolan. Lähellä on myös pienempi, 12 metriä pitkä luola. Katossa on muutamia pieniä tippukiviä.
Torholan luola sijaitsee Lohjanjärven rannalla, lähellä Karkalin luonnonpuistoa. pienoiskuva|195x195px|Viitta Torholan luolalle. Luolasta on tapana nimetä kolme osaa: eteinen, joka on valoisa, tilava ja avoin, sali, joka myös on tilava, mutta alempana ja hämärämpi kuin eteinen, sekä kellari, johon on laskeuduttava ahtaahkoa pystysuoraa käytävää myöten. Kellari laajenee kuitenkin seisomakorkeuteen, kunnes taas kapenee kulkukelvottomaksi kohdasta, jossa katosta irronnut lohkare estää läpikulun. Kellarista on kuitenkin yhteys kallion alapuolella kulkevalta polulta lähtevään kapeaan tunneliin siten, että kellarista ja alatunnelista ojennetut kädet ylettävät yhteen. Ennen Torholan luola on ollut Sorrolan-suvun omistuksessa.
Luolaan on hyvät opasteet parkkipaikalta, josta on noin 500 metrin kävelymatka luolan molemmille suuaukoille.
SCA
Svenska Cellulosa AB SCA on ruotsalainen metsäteollisuusyhtiö. Vuonna 2017 SCA jakautui kahteen erilliseen yhtiöön, joista toinen on pehmopaperivalmistaja Essity.
Yritys on Euroopan suurin yksityinen metsänomistaja, se omistaa Pohjois-Ruotsissa 2,6 miljoonaa hehtaaria metsää , kuusi prosenttia Ruotsin maapinta-alasta. Yhtiöllä on metsää myös Virossa ja Latviassa. SCA hyödyntää metsäänsä puupohjaisten tuotteidensa, kuten sellun, pakkauspaperin ja kraflainerin valmistamiseen. Lisäksi yhtiön sahat, puunjalostusyksiköt ja höyläämöt tuottavat kuusi- ja mäntypuutuotteita.
Yhtiö omistaa tuulivoimaloita ja se valmistaa sivutuotteistaan kiinteitä ja nestemäisiä biopolttoaineita.
Vuonna 2022 SCA:n liiketoimintayksiköt olivat Containerboard, Forest, Pulp, Renewable Energy ja Wood. Yhtiö on listattu Tukholman pörssissä.
1929–1999
SCA syntyi marraskuussa 1929, kun ruotsalainen sijoittaja Ivar Kreuger yhdisti siihen kymmenen ruotsalaista metsäyritystä. 6500 ihmistä työllistänyt yritys omisti metsää, sahoja, sellutehtaita, konepajoja ja voimaloita. Kreugerin kuoltua vuonna 1932 määräysvalta yrityksessä siirtyi Svenska Handelsbankenille.
SCA listautui Tukholman pörssiin vuonna 1950.
Ruotslainen hygieniatuotteisiin keskittynyt Mölnlycke ostettiin vuonna 1975.
1980-luvulla SCA osti yrityksiä Ranskasta, Italiasta ja Itävallasta, esimerkiksi päällystämättömää painopaperia tuottavan Laakirchenin.
Keväällä 1990 yhtiö osti viiden prosentin osuuden länsisaksalaisesta Feldmühlesta. Kaupan myötä SCA-Feldmühle-yhtymästä olisi tullut yksi Euroopan suurimmista paperi- ja selluyhtiöistä. Kesällä Stora osti kuitenkin Feldmühlen. Kesäkuussa Britanniasta ostettiin pakkauksia ja paperia tuottava Reedpack. Joulukuussa Ruotsin toiseksi suurin metsäyhtiö SCA hankki osuuden kolmanneksi suurimmasta metsäyhtiö MoDosta, joka tuotti vuosittain noin puoli miljoonaa tonnia hienopaperia. SCA valmisti erilaisia kartonkilaatuja noin miljoona tonnia vuodessa. SCA omisti hygieniatuotteita valmistavan Mölnlycken Ruotsista ja Peaudoucen Ranskasta.
Vuonna 1995 SCA:sta tuli Euroopan suurin metsäteollisuuskonserni, kun se osti 75 prosenttia saksalaisesta Papierwerke Waldhof-Aschaffenburg AG (PWA) -yhtiöstä, joka tuotti pehmopaperia ja pakkauskartonkia samoin kuin SCA. Ennen kauppaa SCA oli myynyt voimalaitoksensa ja MoDo-osuutensa. Mölnlycken osuus yhtiön liikevaihdosta oli puolet, kolmasosa tuli pakkauksista ja loput graafisista papereista. Yhtiö rakensi toista lwc-konetta Ortvikenin tehtaalle. Eteläafrikkalainen Mondi ja SCA rakensivat Aylesfordiin Isoon-Britanniaan kierrätyskuituun perustuvaa sanomalehtipaperikonetta.
Vuonna 1998 SCA osti brittiläiseltä Rexamin aaltopahvituotannon. Vuonna 1999 SCA osti pakkauksiin keskittyneen Nicolet-yhtiön Ranskasta.
2000–2016
Toukokuussa 2000 Metsä-Serla ja SCA neuvottelivat osakevaihdosta, jossa SCA saisi enemmistön pehmopapereita valmistavasta Metsä Tissuesta, jos se omisti jo viidenneksen. Metsä-Serla saisi osuuden Modo Paperista, jonka SCA ja Holmen omistivat puoliksi. Kauppa toteutui kesäkuussa.
EU kielsi Metsä Tissuen myymisen tammikuussa 2001, sillä SCA:n ja Metsä Tissuen markkinaosuus olisi kasvanut Pohjoismaissa liian suureksi. SCA osti Yhdysvalloista Tuscarora-yhtiön, joka valmisti pehmopaperia ja pakkauksia.
Maaliskuussa 2004 SCA osti Uudesta-Seelannista Carter Holt Harveyltä pehmopaperiliiketoiminnat sekä puolet niiden yhdessä omistamasta Sancella-yhteisyrityksestä.
Vuonna 2005 SCA:lla oli 50 000 työntekijää 50 maassa. Tiukan kilpailun vuoksi se irtisanoi 3600 pakkaus- ja hygieniatuotteiden parissa työskennellyttä työntekijää Euroopasta. Tanskan kartonkitehdas suljettiin ja tuotantoa siirrettiin Itä-Eurooppaan.
Maaliskuussa 2007 SCA osti amerikkalaisen Procter & Gamblen eurooppalaisen pehmopaperiliiketoiminnan. Syyskuussa SCA ja norjalainen Statkraft-energiayhtiö kertoivat rakentavansa seitsemän tuulivoimalapuistoa Pohjois-Ruotsiin. Puistoilla oli tarkoitus tuottaa vuosittain 2800 gigawattituntia, joka vastasi paria prosenttia Ruotsin sähköntarpeesta. Määrästä 500 GWh varattiin SCA:lle, joka sai sen avulla katettua oman sähköntarpeensa. Yhtiöt suunnittelivat alueelle myös vesivoiman lisärakentamista. Joulukuussa SCA kertoi vähentävänsä seuraavana vuonna tuotantoaan Ruotsissa raaka-aineen ja energian hintojen nousun sekä ylikapasiteetin johdosta.
SCA vetäytyi Lontoon pörssistä vuonna 2008.
Vuonna 2011 Norges Bank osti SCA:sta yli 5 prosentin osuuden.
Heinäkuussa 2012 EU hyväksyi kaupan, jossa SCA osti pehmopaperiyritys Georgia-Pacificin Euroopan toiminnot. Se työllisti 4700 henkilöä seitsemässä maassa.
Vuonna 2014 SCA oli Pohjoismaiden parhaiten tuottava metsäyhtiö. Siinä missä muut metsäyhtiöt toimivat tukkumarkkinoilla sen pääasiakkaita olivat kuluttajat. Yhtiöllä oli 44 000 työntekijää ja sen tuotteita myytiin sadassa maassa.
Alkuvuonna 2015 hallituksen puheenjohtaja Sverker Martin-Löf ja toimitusjohtaja Jan Johansson erosivat yksityislentokonekohun vuoksi. Johansson oli käyttänyt perheensä kanssa yhtiön lentokonetta yksityislentoihin, muun muassa Dubaihin, Veronaan ja Nizzaan. Hänen seuraajakseen nimitettiin Magnus Groth. Ruotsin korruption vastainen viranomainen tutki, liittyikö tapaukseen rikoksia. Samalla Martin-Löf erosi myös pörssinoteeratusta sijoitusyhtiö Industrivärdenistä, jossa hän toimi toimitusjohtajana. Industrivärden oli yksi SCA:n omistajista. Elokuussa yhtiö kertoi kaksinkertaistavansa sellun tuotannon 900 000 tonniin Timråssa. Lokakuussa yhtiö osti pehmopaperia valmistavan amerikkalaisen Wausau Papperin, marraskuussa se kertoi myyvänsä osuutensa Industrivärdenistä.
Kesällä 2016 muun muassa vakuutusyhtiö Skandia ja pääomasijoitusyhtiö Nordic Capital tekivät ostotarjouksen SCA:n metsäteollisuudesta ja metsistä. Elokuussa yhtiön hallitus kertoi suunnittelevansa yhtiön jakamista kahteen. Tunadalin saha uusittiin. Obbolan tehtaalla pilotoitiin nestemäisen biopolttoaineen tuotantoa. SCA myi loput Aasian tehtaansa Kiinan suurimmalle pehmopaperin valmistajalle Vindalle. Joulukuussa SCA osti saksalaisen BSN Medicalin, joka valmisti muun muassa siteitä ja kipsejä. SCA oli maailman neljänneksi suurin metsäyhtiö. Hygieniatuotteiden osuus 12,3 miljardin euron liikevaihdosta oli 86 prosenttia. Yhtiön tuotemerkkejä olivat muun muassa TENA, Lotus, Libresse ja Libero.
2017–
SCA ja Essity irtautuivat toisistaan kesällä 2017. Pehmopaperit ja terveystuotteet, joita esimerkiksi Nokian paperitehdas tuotti, siirtyivät Essitylle. SCA päätti keskittyä sahoihin, sellu-, kartonki- ja paperitehtaisiin sekä metsiin ja uusiutuvan energian tuotantoon. Jakautumista perusteltiin sillä, että liiketoimintojen synergiaedut olivat vuosien mittaan vähentyneet.
Maaliskuussa 2018 SCA kertoi rakentavansa biojalostamon Timråån valmistamaan liikennepolttoainetta autoihin ja lentokoneisiin. Tuotannossa aiottiin hyödyntää Östrandin sellutehtaan sivutuotteita. Toukokuussa SCA kertoi aloittavansa yhteistyön St1:n kanssa uusiutuvan dieselin valmistamisessa. Mäntyöljypohjaista polttoainetta aiottiin valmistaa St1:n jalostamolla Göteborgissa. Sundsvallin Östrandin sellutehtaan uudistus kaksinkertaisti sen kapasiteetin 900 000 tonniin.
Exote
Exote voi tarkoittaa seuraavia asioita:
SCA
2017–
Elokuussa 2020 SCA kertoi vetäytyvänsä painopaperiin liittyvästä liiketoiminnasta ja lopettavansa paperintuotannon Ortvikenissä Sundsvallissa. Jatkossa yhtiö aikoi keskittyä pehmopaperiin ja pakkausmateriaaleihin. Yhtiö investoi 140 miljoonaa euroa kemihierteen, eli puolikemiallisen massan (CTMP) tuotantoon.
Syksyllä 2021 St1 ja SCA kertoivat puoliksi omistamistaan St1 Gothenburg Biorefinery Ab ja SCA Östrand Biorefinery -yhteisyrityksistä. Göteborgissa sijaitseva biojalostamo valmistaa SCA:n toimittamasta mäntyöljystä ja muista uusiutuvista raaka-aineista biopolttoainetta.
Liiketoiminnat
Vuonna 2022 SCA oli jakautunut viiteen liiketoimintayksikköön ja niitä tukeviin Sourcing & Logistics & tuotekehitys -yksiköihin :
Omistajat
Joulukuussa 2021 yhtiön suurimpia omistajia olivat
Tuotteet
SCA omistaa Ruotsissa 2,6 miljoonaa hehtaaria metsää, kuusi prosenttia Ruotsin maapinta-alasta. Yhtiöllä on metsää myös Virossa ja Latviassa. Metsällä on suuri tasearvo. Vaikka tuottoprosentti on suhteellisen matala, tuottoa tulee paljon, kun metsääkin on paljon. Vuonna 2017 kaksi miljoonaa hehtaaria metsästä tuotti kuitupuuta ja tukkia.
SCA hyödyntää metsäänsä puupohjaisten tuotteidensa, kuten sellun, pakkauspaperin ja kraflainerin valmistamiseen. Lisäksi yhtiön sahat, puunjalostusyksiköt ja höyläämöt tuottavat kuusi- ja mäntypuutuotteita.
Yhtiö omistaa tuulivoimaloita ja se valmistaa sivutuotteistaan kiinteitä ja nestemäisiä biopolttoaineita.
Robb Stauber
Robert Thomas "Robb" Stauber (s. 25. marraskuuta 1967, Duluth, Minnesota) on yhdysvaltalainen pelaajauransa lopettanut jääkiekko- ja jääpallomaalivahti, sekä nykyinen jääkiekkovalmentaja.
Marian Rejewski
Marian Adam Rejewski (16. elokuuta 1905 Bydgoszcz – 13. helmikuuta 1980 Varsova, Puola ) oli puolalainen matemaatikko ja salakirjoitusten tutkija (kryptoanalyytikko), joka vaikutti merkittävästi saksalaisen salakirjoituskone Enigman koodaamien viestien laajamittaiseen selvittämiseen.
Robb Stauber
Ennen ammattilaisuraansa Stauber pelasi jääkiekkoa Minnesotan yliopiston joukkueessa ja palkittiin ansioistaan arvostetulla Hobey Baker Awardilla. Stauber edusti myös Yhdysvaltain jääkiekkomaajoukkuetta vuoden 1989 maailmanmestaruuskilpailuissa.
Marian Rejewski
Marian Rejewski varttui Preussin alueella sijainneessa Bydgoszczin (saksaksi Bromberg) kaupungissa. Hänen vanhempansa olivat sikarikauppias Józef Rejewski ja Matylda Thoms. Rejewski valmistui Königliches Gymnasium -lukiosta 1923 ja aloitti matematiikan opinnot Poznańissa Adam Mickiewicz -yliopistossa. Valmistuttuaan ja käytyään opiskelemassa myös Saksassa hän sai nimityksen assistentiksi kotiyliopistoonsa 1930. Tällöin hän oli jo osallistunut Puolan yleisesikunnan salakirjoitustoimiston järjestämälle salakirjoitusten ratkaisukurssille.
Robb Stauber
NHL-liigan Los Angeles Kings oli varannut Stauberin pelaajaoikeudet sarjassa vuonna 1986 varaustilaisuuden kuudennella kierroksella numerolla 107. Stauber solmi ammattilaissopimuksen vuonna 1989 ja pelasi Los Angelesissa vuoteen 1995 mennessä yhteensä 56 runkosarjan sekä 4 pudotuspelien ottelua kunnes tuli siirretyksi Buffalo Sabresin organisaatioon jossa esiintyi NHL-joukkueessa tähtimaalivahti Dominik Hašekin vaihtomiehenä pelaamansa kuuden ottelun jälkeen enää vain AHL-liigan farmijoukkue Rochester Americansissa. Lokakuussa 1995 omintakeisesta pelityylistään tunnetun Stauberin onnistui tehdä maali vasta kolmantena maalivahtina AHL:n historiassa. Stauber liittyi vielä Washington Capitalsin organisaatioon vapaana agenttina vuonna 1996 sekä New York Rangersin riveihin vastaavasti vuonna 1997, muttei enää esiintynyt NHL-otteluissa.
Marian Rejewski
Rejewski ratkaisi Enigman salakirjoitusmenetelmän vuonna 1932. Rejewskin ja hänen kollegoidensa työ mahdollisti Britannian toisen maailmansodan aikana suorittaman enigma-viestien tulkitsemisen ja vaikutti näin sodan lopputulokseen.
Robb Stauber
Ammattilaisuransa jälkeen Stauber palasi Minnesotan yliopistoon toimien jääkiekkojoukkueen maalivahtivalmentajana vuosikymmenen ajan. Yliopistosta Stauber siirtyi Yhdysvaltain naisten jääkiekkomaajoukkueen valmennusryhmään nousten lopulta päävalmentajaksi. Stauberin valmennuksessa joukkue voitti maailmanmestaruuden vuonna 2017 sekä olympiakultaa Pyeonchangissa vuonna 2018.
Marian Rejewski
Rejewski ja Enigma
Opiskellessaan matematiikkaa Poznańin yliopistossa Rejewski osallistui 1929 Puolan yleisesikunnan salakirjoitustoimiston (Biuro Szyfrów) järjestämälle kryptologian kurssille ja työskenteli vuodesta 1932 salakirjoitustoimistossa kokopäiväisesti.
Robb Stauber
Stauber pelasi myös jääpalloa korkeimmalla tasolla Dynamo Duluthin joukkueessa. Hänet valittiin Yhdysvaltain maajoukkueeseen Moskovassa pelattuihin vuoden 2010 maailmanmestaruuskilpailuihin.
Stauberilla on jääkiekkomaalivahtivalmennusta tarjoava yritys nimeltä Stauber's Goalcrease.
Marian Rejewski
Rejewski ja Enigma
Rejewskin onnistui loppuvuodesta 1932 yhdessä kollegoidensa kanssa päätellä Enigmaan kuuluvien niin sanottujen sekoittajien eli kiekkojen sisäiset kytkennät. Näiden perustietojen pohjalta he kehittivät lajittelumenetelmiä Enigma-viestien systemaattiseen ratkaisemiseen. Rejewskin kehitystyön tuloksia olivat mm. kryptologinen kortisto sekä enigma-viestien purkulaite bomba.
Enigma on sähkömekaaninen salakirjoituslaite, johon kuuluu 26-kirjaiminen näppäimistö sekä näppäimiä vastaavat 26 kirjainlamppua. Koneen sisällä on sekoittajat eli pyörivät kiekot ja niin sanottu heijastin, jotka muuntavat syötetyt merkit toisiksi koneen asetusten mukaisesti. Lisäksi koneeseen kuuluu johdinpöytä, jonka avulla yksittäiset merkit voidaan vaihtaa toisiksi.
Kun kirjain syötetään näppäimistöltä, yksi tai useampi sekoittaja pyörähtää, joten merkit koodautuvat joka kerta eri tavoin. Lisäksi johdinpöytä ja heijastin muokkaavat koodausta. Kirjainlamppu syttyy osoittamaan kutakin koodattua merkkiä, jotka kirjoitetaan erikseen muistiin salakirjoitetuksi viestiksi. Viestin vastaanottaja asettaa omaan enigmaansa samat alkuasetukset, jolloin koodattu viesti purkautuu alkuperäiseksi.
Sekoittajat, heijastin ja johdinpöytä tuottavat yhdessä niin suuren määrän yhdistämismahdollisuuksia, että viestejä ei olisi voitu käytännöllisesti selvittää kryptoanalyytikoiden käsityönä kohtuullisessa ajassa ilman asetusten valintaan liittyviä heikkouksia. Koneen asetuksia vaihdettiin päivittäin, joten viestien selvittäminen alkoi joka päivä ”alusta”: edellisen päivän tietoja ei voitu suoraan hyödyntää.
Enigman ratkaisemisen piirteitä
thumb|250px|Enigma Enigma-viestien purkamiseksi tarvitaan kolmenlaista informaatiota:
Rejewskillä oli edellä mainituista selvitystyönsä aluksi käytössä vain ensimmäinen tieto, jonka salakirjoitustoimisto oli aiemmin onnistunut hankkimaan.
Selvittäessään sekoittajien kytkentöjä Rejewski hylkäsi tilastollisen näkökulman viestien kielelliseen rakenteeseen ja keskittyi sen sijaan ratkaisemaan sekoittajien toimintaa puhtaan matemaattisesti hyödyntäen ryhmäteoriaa mahdollisten yhdistelmien eli permutaatioiden ja niiden käyttäytymisen ymmärtämiseksi. Tämän työvaiheen tuloksena oli kuusi yhtälöä, jotka edustivat tekstin syöttöä, sekoittimia, heijastinta ja johdinpöytää.
Voidakseen edetä Enigman koodauksen ymmärtämisessä Rejewski tarvitsi lisätietoja. Niitä saatiin Ranskan tiedustelupalvelun välittämänä. Saksalaisten salakirjoitustoimistossa työskennellyt luopio Hans-Thilo Schmidt välitti ranskalaisille Enigman asetukset syys- ja lokakuulta 1932. Niiden avulla Rejewski saattoi eliminoida johdinpöydän vaikutuksen ja siten yksinkertaistaa ongelmaa.
Rejewskillä oli ollut mahdollisuus tutustua Enigman siviiliversioon, jonka näppäimistö muistutti asettelultaan kirjoituskoneen qwerty-näppäimistöä. Tämä ei kuitenkaan tuntunut pätevän sotilasversioon. Nojautuen ajatukseen saksalaisten järjestelmällisyydestä Rejewski oletti, että sotilasversiossa kirjaimet olisivat aakkosjärjestykessä ja tämä osoittautui pitävän paikkansa.
Ratkaisutyön edetessä ja sen automatisointia miettiessään Rejewski ja hänen kollegansa kehittivät useita mekaanisia ja sähköisiä apuvälineitä mm. sekoittajien asennon määrittämiseen ja vaihtoehtojen testaamiseen. Eräs näistä välineistä, puolaksi Bomba, oli perustana liittoutuneiden kehittämälle enigman murtamisapuvälineelle, Bombelle.
Tietojen luovuttaminen
Viisi viikkoa ennen saksalaisten hyökkäystä Puolaan vuonna 1939 Rejewski kollegoineen esitteli Enigman ratkaisumenetelmänsä Ranskan ja Ison-Britannian tiedustelupalveluiden edustajille. Sodan sytyttyä puolalaiset kryptonanalyytikot evakuoitiin Ranskaan. Heidän oli paettava myös Ranskasta, mutta pian he palasivat työskentelemään peiterooleissa Vichyn Ranskassa.
Marraskuussa 1942 Rejewski ja toinen matemaatikko Henryk Zygalski pakenivat Espanjan, Portugalin ja Gibraltarin kautta Britanniaan. Rejewski ja Zygalski eivät olleet mukana Britannian tärkeimmissä salakirjoituksen ratkaisuorganisaatioissa (Bletchley Park) vaan työskentelivät vähemmän tärkeiden salakirjoitusten parissa. Rejewski ei tuolloin tullut lainkaan tietämään aiemman pioneerityönsä merkitystä.
Sodan jälkeen Rejewski palasi Puolaan vuonna 1946 ja työskenteli Kabel Polski -yhtiön myyntiosaston johdossa vuoteen 1950. Muutamien vaiheiden jälkeen hän työskenteli Maakunnallisen työosuuskuntien liiton kirjanpitäjänä vuodesta 1954 helmikuuhun 1967, jolloin hän jäi eläkkeelle.
Allegiant Air
Laivasto
thumb|Allegiant Airin Airbus A319-100 laskeutumassa [[McCarranin kansainvälinen lentoasema|McCarranin kansainväliselle lentoasemalle.]] thumb|Allegiant Airin Airbus A320-200 lähdössä [[Nashvillen kansainvälinen lentoasema|Nashvillen kansainväliseltä lentoasemalta.]] Laivaston keski-ikä elokuussa 2022 on 14,8 vuotta.
Johannes Yrttiaho
Johannes Yrttiaho (s. 22. tammikuuta 1980 Turku) on suomalainen vasemmistoliittolainen poliitikko ja kansanedustaja vuosina 2019–2023.
Elämä
Yrttiaho on valmistunut Turun yliopistosta filosofian maisteriksi pääaineena Suomen historia. Kuntaliitto valitsi hänen pro gradu -tutkielmansa vuoden 2013 parhaaksi kuntagraduksi. Tutkielman aiheena oli Turun sähköhuollon murroskausi vuosina 1919–1929.
Yrttiaho on toiminut Teollisuusliiton suurimman ammattiosaston Turun teollisuustyöväen ammattiosasto 49:n tiedottajana.
Aiemmin Yrttiaho on työskennellyt muun muassa entisen kansanedustajan Esko-Juhani Tennilän eduskunta-avustajana.
Yrttiahon isä oli vuosina 2007–2015 kansanedustajana toiminut Jyrki Yrttiaho.
Poliittinen ura
Yrttiaho on ollut aktiivisesti mukana Turun kunnallispolitiikassa vuodesta 2004 ja kaupunginvaltuustoon hänet valittiin ensimmäisen kerran vuoden 2008 kunnallisvaaleissa. Hän on ollut Turussa kaupunginhallituksen jäsen vuosina 2015–2019, sekä jäsenenä kasvatus- ja opetuslautakunnassa, joukkoliikennelautakunnassa ja tarkastuslautakunnassa ja Turun ylioppilaskyläsäätiön valtuuskunnassa. Maakunnallisessa politiikassa hän on ollut Varsinais-Suomen maakuntavaltuutettu.
Vasemmistoliitossa Yrttiaho on ollut puoluevaltuuston, Varsinais-Suomen piirihallituksen sekä Turun kunnallistoimikunnan jäsen, joista kahdessa jälkimmäisessä hän on toiminut myös varapuheenjohtajana.
Vuoden 2019 eduskuntavaaleissa Yrttiaho keräsi 2 636 ääntä ja tuli valituksi eduskuntaan. Eduskunnassa Yrttiaho on jäsenenä talousvaliokunnassa ja tarkastusvaliokunnassa, jonka lisäksi hän on jäsenenä Yleisradion hallintoneuvostossa. Lisäksi hän on ollut lakivaliokunnan jäsenenä.
Huhtikuussa 2022 Yrttiaho erotettiin Elina Sandelinin ohella Turun vasemmistoliiton valtuustoryhmästä yksimielisellä päätöksellä. Erottamisen syyksi kerrottiin kokonaisvaltainen luottamuksen menetys, epäasiallinen käytös ja yhteisesti sovittujen toimintatapojen noudattamatta jättäminen. Yrttiaho kiisti valtuustoryhmän tekemät syytökset ja piti erottamistaan suurena virheenä. Todellinen syy erottamiseen oli Yrttiahon mukaan se, että hän oli kritisoinut näkyvästi muun muassa Turun pormestarisopimusta, terveysasemakriisin puutteellista hoitamista, massiivisia rakennushankkeita sekä kaavoitusaikeita Parkin kentälle ja Itsenäisyydenaukiolle.
Yrttiaho äänesti yhtenä seitsemästä kansanedustajasta Suomen Nato-jäsenhakemusta vastaan ja kritisoi Nato-jäsenyyttä voimakkaasti. Hän tippui eduskunnasta 2023 eduskuntavaaleissa ensimmäisen kautensa jälkeen.
Näkemyksiä
Joulukuussa 2021 Yrttiaho kutsui Marinin hallituksen F35-hävittäjähankintapäätöstä historialliseksi virheeksi.
Alexander True
Alexander True (s. 17. heinäkuuta 1997 Kööpenhamina, Tanska) on tanskalainen jääkiekkoilija, joka pelaa NHL-seura Seattle Krakenin organisaatiossa. Hän pelannee lähinnä AHL-joukkue Charlotte Checkersissä. True on pelipaikaltaan keskushyökkääjä.
Seuraura
True on Rungsted IK:n kasvatti. Hän jakoi kaudella 2013–2014 tehoilla 38+24=62 koko Tanskan U17-juniorisarjan maalipörssin voiton joukkuetoverinsa Christian Gaden kanssa ja sijoittui pistepörssissä toiseksi hänen jälkeensä. True voitti kauden päätteeksi sarjan mestaruuden. Hän debytoi samalla kaudella myös Rungstedin miesten pääsarjajoukkueessa, jossa vain 16-vuotias True pelasi 11 runkosarjaottelua ilman tehopisteitä. Hän pelasi ison osan kaudestaan myös seuran kakkosjoukkueessa Tanskan toiseksi korkeimmalla sarjatasolla maan I-divisioonassa. True pelasi kauden aikana myös kolme playoff-ottelua Gladsaxe SF:n A-nuorissa.
WHL-joukkue Seattle Thunderbirds varasi Truen 48. pelaajana CHL:n varaustilaisuudessa 2014. Hän siirtyi joukkueeseen kaudeksi 2014–2015. True teki ensimmäisellä kaudellaan WHL:n runkosarjassa 12 tehopistettä. Kaudella 2015–2016 hän teki runkosarjassa 32 tehopistettä. True eteni Thunderbirdsin kanssa aina WHL:n finaaleihin saakka, mutta Ed Chynoweth Cupin vei kuitenkin Brandon Wheat Kings otteluvoitoin 4–1. Kaudella 2016–2017 hän oli pudotuspeleissä joukkueensa paras maalintekijä Keegan Kolesarin kanssa 12 osumallaan. True eteni Thunderbirdsin kanssa jälleen finaaleihin, jotka päättyivät tällä kertaa mestaruuteen. Hänet palkittiin joukkueensa kauden omistautuneimpana pelaajana.
Heinäkuussa 2017 True teki kaksivuotisen AHL-sopimuksen San Jose Barracudan kanssa. Syksyllä 2017 NHL-varaamaton True osallistui seuran emojoukkueen, San Jose Sharksin harjoitusleirille. Hänet kuitenkin lähetettiin sen päätteeksi Barracudaan. Truen AHL:n tulokaskausi 2017–2018 toi hänelle 68 runkosarjaottelussa tehot 15+13=28 ja neljässä playoff-ottelussa yhden maalin. True oli runkosarjassa Barracudan toiseksi paras maalintekijä Rūdolfs Balcersin jälkeen ja neljänneksi paras pistemies Jacob Middletonin kanssa.
True teki heinäkuussa 2018 kolmivuotisen NHL-tulokassopimuksen San Jose Sharksin kanssa. Hän pelasi kauden 2018–2019 kuitenkin kokonaan San Jose Barracudan AHL-joukkueessa, jonka sisäisen piste- ja maalipörssin True voitti tehoilla 24+31=55. Hän jakoi myös joukkueen sisäisen tehotilaston voiton Kyle Woodin ja Jacob Middletonin kanssa lukemalla +16. Huhtikuussa 2019 True nostettiin Sharksin NHL-joukkueen harjoitusvahvuuteen loukkaantumisten varalta, mutta hän ei kuitenkaan saanut siellä peliaikaa. Myös kauden 2019–2020 True pelasi suurimmaksi osaksi Barracudassa. Hän debytoi myös Sharksin NHL-joukkueessa, jossa True pelasi 12 runkosarjaottelua tehden neljä syöttöpistettä, kunnes koronaviruspandemia keskeytti NHL-kauden maaliskuussa 2020. Hän teki NHL-debyyttinsä 4. helmikuuta 2020 vieraissa Calgary Flamesia vastaan. True sai ottelussa jääaikaa 12.52 minuuttia.
Lokakuun 2020 lopulla San Jose Sharks lainasi Truen toistaiseksi voimassa olevalla sopimuksella kotimaahansa kasvattajaseuransa Rungsted Seier Capitalin (ent. Rungsted Ishockey) joukkueeseen. Hän ehti pelata siellä vain yhden ottelun ennen paluutaan Pohjois-Amerikkaan. Tammikuun 2021 harjoitusleirin päätteeksi Sharks lähetti Truen San Jose Barracudan AHL-joukkueeseen.
Maajoukkueura
True pelasi alle 20-vuotiaiden MM-kilpailuissa vuosina 2015, 2016 ja 2017. Vuoden 2016 turnauksessa hän toimi Tanskan varakapteenina. Valmennus valitsi Truen joukkueensa yhdeksi kolmesta parhaasta pelaajasta. Vuoden 2017 turnauksessa hän toimi Tanskan kapteenina. Valmennus valitsi hänet jälleen joukkueensa yhdeksi kolmesta parhaasta pelaajasta. True valittiin myös Sveitsiä vastaan pelatun alkulohkon ottelun päätteeksi Tanskan ottelun parhaaksi pelaajaksi.
True pelasi myös alle 18-vuotiaiden MM-kilpailuissa vuonna 2014. Valmennus valiti hänet Tanskan turnauksen yhdeksi kolmesta parhaasta pelaajasta. True valittiin Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän pelasi myös IA-divisioonan MM-kilpailuissa vuonna 2015, jolloin True toimi Tanskan varakapteenina ja voitti kultaa. Hän pelasi myös alle 19-vuotiaiden World Junior A Challengessa vuonna 2014, jolloin hän voitti hopeaa.
Muuta
Alexander Truen pikkuveli Oliver on myös jääkiekkoilija. Veljesten isä Søren ja setä Mads True ovat entisiä Tanskan maajoukkuehyökkääjiä. Myös Alexander Truen serkut Sebastian ja Nikolaj Ehlers ovat jääkiekkoilijoita.
Hannu Kankaanpää
Hannu Kalevi Kankaanpää (s. 7. huhtikuuta 1954 Helsinki) on suomalainen Helsingissä asuva kirjailija ja runoilija.
Helsingin Punavuoressa syntyneen Kankaanpään vanhemmat olivat varastomies Reino Kankaanpää ja siivooja Esteri Tourunen. Kankaanpää valmistui filosofian kandidaatiksi Helsingin yliopistosta 1979. Hän on toiminut Helsingin yliopiston kotimaisen kirjallisuuden laitoksen kirjastoamanuenssina 1977–1980, sen jälkeen toimitussihteerin ja kustannustoimittajan viransijaisuudet sekä erilaisia kirjoitus- ja toimitustöitä freelancerina. Hän on suomentanut muun muassa kaksi Sylvia Plathin lastenkirjaa.
Kankaanpää sai J. H. Erkon palkinnon esikoisrunokokoelmastaan Sukupolvi (1980).
Australian Grand Prix 1991
Australian Grand Prix 1991 oli Formula 1 -kauden 1991 päätösosakilpailu. Se ajettiin 3. marraskuuta 1991 Adelaiden katuradalla. Kilpailu jouduttiin keskeyttämään rankkasateen takia, kun kilpailua oli ajettu 14 kierrosta. Senhetkiset tulokset jäivät voimaan. MM-pisteet puolitettiin tämän takia. Kausi päättyi McLarenin juhliin, sillä talli voitti sekä valmistajien että kuljettajien maailmanmestaruudet.
Missio
Missio-sanaa käytetään usein erilaisten järjestöjen ja uskonnollisten yhteisöjen tehtävien ja projektien nimissä kuvaamaan tehtävän päämäärää. Joskus mission nimi voi olla yrityksen tai yhteisön nimi (vrt. Romano missio tai Nokia missio).
Liiketaloudessa
Missio on yhdessä arvojen ja vision kanssa osatekijä yrityksen strategian määrittelyssä. Kyseessä on siis yksi strategian perusosista, joiden päälle strategia rakennetaan.
Péta
Péta on Kreikan kylä sekä samanniminen Nikólaos Skoufáksen kunnan kunnallisyksikkö (Δημοτική Ενότητα Πέτα, Dimotikí Enótita Péta) ja entinen itsenäinen kunta. Se sijaitsee Ártan alueyksikössä Epeiroksen alueella. Koko kunnallisyksikön väkiluku on 4 781 ja varsinaisen Pétan kylän väkiluku 1 563 (vuonna 2011). Péta on Nikólaos Skoufáksen kunnan kuntakeskus.
Péta sijaitsee noin neljä kilometriä Ártasta itäkoilliseen. Vuonna 1822 kylän lähellä käytiin Pétan taistelu, joka oli osa Kreikan vapaussotaa. Péta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nikólaos Skoufáksen kunnaksi yhdessä Árachthoksen, Komménon ja Kompotín kanssa, jolloin se muuttui uuden kunnan kunnallisyksiköksi.
Kunnallisyksikön osat
Pétan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Laatokan Karjalan mottitaistelut talvisodassa
thumb|300px|Läntisestä Lemetistä sotasaaliina saatu BT-5 panssari Laatokan Karjalan mottitaistelut (6. tammikuuta 1940 – 13. maaliskuuta 1940) olivat osa Suomen ja Neuvostoliiton välistä talvisotaa. Vaikka tapahtumia on kuvattu Karjalankannaksen taistelujen ohella talvisodan toiseksi merkittävimmäksi sotanäyttämöksi ne tunnetaan suhteellisen huonosti. Hyökkäävän Neuvostoliiton joukot kärsivät talvisodan musertavimmat tappionsa Laatokan Karjalan mottitaisteluissa.
Taistelut saivat alkunsa Suomen IV Armeijakunnan vastahyökkäyksen seurauksena tammikuun alkupuoliskolla 1940. Hyökkäys pilkkoi Laatokan pohjoispuolen teitä edenneet punajoukot lukuisiin pieniin toisistaan eristettyihin motteihin. Tämän lisäksi syntyi niin sanottu Kitilän suurmotti, johon oli saarrettuna lähes koko Neuvostoliiton 168. Divisioona. -37 asteeseen kiristyneessä pakkassäässä suomalaisjoukot tuhosivat käytännöllisesti katsoen kokonaan Neuvostoliiton 18. Divisioonan ja 34. Kevyen Panssariprikaatin aiheuttaen samalla merkittäviä tappioita suurmottiin saarretun 168. Divisioonan joukoille ja saartorengasta murtamaan pyrkineille neuvostoreserveille.
Laatokan Karjalan mottitaistelut olivat taktinen voitto, mutta strateginen tappio Suomelle. Suomalaiset onnistuivat estämään kahdella divisioonalla 11 divisioonan vahvuisten neuvostojoukkojen tunkeutumisen Karjalankannaksen puolustuslinjan selustaan. Moteista saatiin myös merkittävä sotasaalis. Motit eivät kuitenkaan olleet puolustajien tavoite. Lähes toivottomassa tilanteessa neuvostojoukot eivät antautuneet, vaan valitsivat mieluummin taistelun armottomaan loppuun saakka. Näin hyökkääjät onnistuivat sitomaan suomalaisia joukkoja, joita olisi tarvittu kipeästi läpimurtoon johtaneen Karjalankannaksen päähyökkäyksen torjumisessa.
Segežski tselljulozno-bumažnyi kombinat
Neuvostoliiton hajoamisen jälkeen yksityistetty OAO Segežabumprom, missä oli ruotsalaista AssiDomanin omistusta, meni konkurssiin 1998 pääasiassa verosaatavien vuoksi. Taustalla oli erimielisyys siitä, miten ruotsalainen omistaja saa hakkuuoikeuksia rahoittaakseen sillä ulkopuolisesti tehtaan tarvitsemat investoinnit.
Exote (yritys)
Exote Oy on suomalainen exote-materiaalin tuotekehitykseen keskittynyt yritys.